Rikunarita-ORG/Wikinium huggingface dataset:
# জিমেইল

জিমেইল|  |
| ছাইটৰ প্ৰকাৰ | ই-মেইল সেৱা |
| উপলব্ধ ভাষা | ১০৫ টা |
| মালিক | গুগল |
| সৃষ্টি কৰা ব্যক্তি | পল বুচেইট |
| ৱেবছাইট | mail.google.com |
| বাণিজ্যিক | হয় |
| পঞ্জীয়ন | প্ৰয়োজনীয় |
| ব্যৱহাৰকাৰী | ১.৪ বিলিয়ন (এপ্ৰিল ২০১৮) |
| আৰম্ভণি | ১ এপ্ৰিল, ২০০৪ |
| বৰ্তমান অৱস্থা | সক্ৰিয় |

**জিমেইল** (ইংৰাজী: Gmail) হৈছে গুগলৰ দ্বাৰা পৰিচালিত এটা বিনামূলীয়া, বিজ্ঞাপন সমৰ্থিত ই-মেইল সেৱা। ইয়াক ১ এপ্ৰিল,২০০৪ত মুকলি কৰা হৈছিল। কিন্তু ৭ ফেব্ৰুৱাৰী,২০০৭তহে ইয়াক ৰাজহুৱা ব্যৱহাৰৰ বাবে মুকলি কৰি দিয়া হৈছিল। ২০১৭ চনৰ জুলাইৰ পৰিসংখ্যা অনুসৰি বিশ্বজুৰি জিমেইলৰ ১২০ কোটি সক্ৰিয় ব্যৱহাৰকাৰী আছে। এণ্ড্ৰইড সঁজুলিৰ গুগল প্লে' ষ্ট'ৰত ১০০ কোটি ইন্‌ষ্টল হোৱা প্ৰথম এপ্‌ হিচাপেও ই পৰিগণিত হৈছে।

## জিমেইল ম'বাইল

জিমেইল ম'বাইল হৈছে জিমেইলৰ সেৱাৰ এটা অংশ। এইটো এটা বিনামূলীয়া সেৱা, যাৰ সহায়ত জিমেইলৰ সেৱা যিকোনো ম'বাইল ফোনৰ পৰা সুবিধা ল'ব পৰা যায়। ব্যৱহাৰকৰ্তা জনে ইয়াৰ সহায়তে মেইল লিখিব, পঢ়িব, উত্তৰ দিব, forward, mark unread, add a star, custom labels যোগ or trash কৰিব পাৰে। .

জিমেইল ম'বাইলৰ সুবিধা গ্ৰহণ কৰিবৰ বাবে ব্যৱহাৰকৰ্তা জনৰ জিমেইল একাউণ্ট তথা ম'বাইলত নিম্নোলিখিত সুবিধাসূহ থকা প্ৰয়োজনীয়:

* ইয়াত ইণ্টাৰনেট কানেকচন আৰু WAP সক্ৰিয় ৱেব ব্ৰাউজাৰ থাকিব লাগিব।
* ইয়াত কুকিজ সক্ৰিয় হৈ থাকিব লাগিব।

জিমেইল ম'বাইল ১৬ ডিচেম্বৰ,২০০৫ তাৰিখে মুকলি কৰা হৈছিল। বৰ্তমান ই ৪০ টাৰো তাতোধিক ভাষাত সুবিধা প্ৰদান কৰে।

## তথ্যসূত্ৰ

## বাহ্যিক সংযোগ

* আধিকাৰিক ৱেবছাইট
* Gmail mobile
* Gmail on Blogger
* Gmail on Google+
* এক্সত Gmail
# ধাতু

**ধাতু** (ইংৰাজী: Metal) হৈছে খুব দ্ৰুত গতিত আয়ন সৃষ্টি কৰিব পৰা কিছুমান মৌলিক পদাৰ্থ। ধাতুৰ ৰাসায়নিক বন্ধনক ধাতব বন্ধন বোলে।

## সংকৰ ধাতু

সংকৰ ধাতু হ’ল দুই বা ততোধিক উপাদানৰ মিশ্ৰণ, যাৰ মূল উপাদান হ’ল ধাতু। বেছিভাগ বিশুদ্ধ ধাতু কোমল, ভংগুৰ বা ব্যৱহাৰিক কাৰ্যৰ বাবে ৰাসায়নিকভাৱে প্ৰতিক্ৰিয়াশীল। সংকৰ ধাতু গঠনৰ মুখ্য উদ্দেশ্য হ’ল ধাতুটিক কম ভঙ্গুৰ আৰু কঠিন আৰু ক্ষয় প্ৰতিৰোধক, বা আৰু ৰঙীণ বা উজ্জ্বল কৰি তোলা। বৰ্তমান ব্যৱহৃত সকলো সংকৰ ধাতুৰ ভিতৰত লোৰ সংকৰৰ (তীখা, নিস্কলংক তীখা, সংকৰ তীখা) পৰিমাণ আৰু বাণিজ্যিক মান উভয় দিশৰ পৰা বেছি।

## শ্ৰেণী

### মৌলিক ধাতু

ৰসায়ন বিজ্ঞানত মৌলিক ধাতু বুলিলে সেইবোৰ ধাতুক বুজায় যিবোৰ সহজে জাৰিত বা ভাঙিব পৰা যায় আৰু হাইড্ৰোক্ল'ৰিক এচিডৰ সৈতে বিক্ৰিয়া ঘটি ধাতৱ ক্ল'ৰাইড আৰু হাইড্ৰ'জেন গঠন কৰিব পাৰে। উদাহৰণ স্বৰূপে - লো, নিকেল, তাম আৰু দস্তা আদি।

### মূল্যবান ধাতু

মূল্যবান ধাতু হ’ল বিৰল ধাতৱ ৰাসায়নিক উপাদান, যাৰ উচ্চ আৰ্থিক মূল্য আছে।

### গধুৰ ধাতু

গধুৰ ধাতু হ’ল তুলনামূলকভাৱে গাঢ় ধাতু।ধাতুৰ ইয়াতকৈও অধিক সুনিৰ্দিষ্ট সংজ্ঞাৰ প্ৰস্তাৱ কৰা হৈছিল, কিন্তু কোনোটোৱেই সৰ্বজনীনভাৱে গৃহীত হোৱা নাই।

## তথ্য সংগ্ৰহ

## বহিঃসংযোগ

*
* ৱিকিমিডিয়া কমন্সত Metals সম্পৰ্কীয় মিডিয়া ফাইল।
* Metal সম্পৰ্কে লিখা তথ্য *এনচাইক্লপেডিয়া ব্ৰিটেনিকা*ত পঢ়ক
# দেৱাল লিখন

ফিনলেণ্ডৰ টাম্পেৰৰ চান্টালাটিৰ এটা পৰিত্যক্ত চাল নাইকীয়া কাৰখানাত দেৱাল লিখন
**দেৱাল লিখন**(ইংৰাজী: :Graffiti)বা গ্ৰেফিটি হৈছে দেৱাল বা অন্য পৃষ্ঠত লিখা বা অংকন। সাধাৰণতে অনুমতি অবিহনে আৰু জনসাধাৰণৰ দৃষ্টিগোচৰ হোৱা ৰাজহুৱা ঠাইত এই লিখা বা অংকন কৰা হয়। গ্ৰেফিটি হৈছে শৈল্পিক আৰু কেতিয়াবা বিদ্ৰোহ প্ৰকাশৰ মাধ্যম।বহুত ক্ষেত্ৰত সামাজিক, ৰাজনৈতিক বা ব্যক্তিগত উদ্দেশ্য প্ৰণোদিত চিন্তাভাৱনা উন্মোচিত কৰিবলৈ আৰু কেতিয়াবা অনন্য শৈল্পিকতাৰ প্ৰকাশ কৰিবলৈ দেৱাল লিখনক মাধ্যম হিচাপে গ্ৰহণ কৰা হয়। প্ৰাচীন কালৰে পৰাই ইয়াৰ অস্তিত্ব গম পোৱা যায়,উদাহৰণ স্বৰূপে প্ৰাচীন মিচৰ, প্ৰাচীন গ্ৰীচ আৰু ৰোমান সাম্ৰাজ্যৰ দেৱাল লিখন।

আধুনিক গ্ৰেফিটি এটা বিতৰ্কিত বিষয়। বেছিভাগ দেশতে অনুমতি অবিহনে ৰাজহুৱা সম্পত্তিত অংকন কৰাটো ধ্বংসাত্মক বুলি গণ্য কৰা হয়। ১৯৭০ চনৰ আৰম্ভণিতে নিউয়ৰ্ক চহৰৰ ছাবমেট্ৰ' ব্যৱস্থা আৰু ফিলাডেলফিয়াৰ পৰা সমগ্ৰ বিশ্বৰ বাকী অংশলৈকে আধুনিক গ্ৰেফিটিৰ আৰম্ভণি হৈছিল।

## ব্যুৎপত্তিবিজ্ঞান

"গ্ৰেফিটি" সাধাৰণতে একবচন আৰু বহুবচন দুয়োটাতে একে হয় আৰু "গ্ৰাফিটো" ইটালীয় শব্দ graffiato ("scratched") ৰ পৰা আহিছে।[6][1][2] প্ৰাচীন কালত চোকা বস্তুৰে বেৰত গ্ৰেফিটি খোদিত কৰা হৈছিল যদিও কেতিয়াবা চক বা কয়লা ব্যৱহাৰ কৰা হৈছিল। এই শব্দটোৰ উৎপত্তি গ্ৰীক γράφειν—graphein—ৰ পৰা হৈছে, যাৰ অৰ্থ হৈছে "লিখা"।

## গ্ৰেফিটিৰ প্ৰকাৰ

গ্ৰেফিটিৰ উল্লেখযোগ্য প্ৰকাৰ বিলাক হ’লঃ ষ্টেনচিল গ্ৰেফিটি, টেগিং গ্ৰেফিটি, থ্ৰ আপ গ্ৰেফিটি, পিচ গ্ৰেফিটি, ৱাইল্ড ষ্টাইল গ্ৰেফিটি আদি।

### সঁজুলি

ইয়াত ব্যৱহৃত প্ৰধান সজুলি বোৰ যেনে, স্প্ৰে পেইণ্ট আৰু মাৰ্কাৰ হৈছে টেগিং, থ্ৰ' আপ আৰু টুকুৰাৰ বাবে ব্যৱহৃত মূল সঁজুলি। ৰং মাৰ্কাৰ, ৰং ডাবাৰ আৰু স্ক্ৰেছিং সঁজুলিও ব্যৱহাৰ কৰা হয়।

## ভাৰত বৰ্ষত দেৱাল লিখন

আমাৰ দেশৰ দেৱালত লিখা গ্ৰেফিটিক এতিয়াও অবৈধ বুলি গণ্য কৰা হয় আৰু ধ্বংসাত্মক কাৰ্য্যৰ শ্ৰেণীত ৰখা হয়। প্ৰাপ্য অনুমতি লাভ কৰি লিখা ইয়াৰ বিশুদ্ধ ৰূপ, ষ্ট্ৰীট আৰ্ট,ক অৱশ্যে,বৰ্তমানেও অনুমতি দিয়া আছে।

## তথ্যসূত্ৰ
# আৰ্টোৰ শ্ব'পেনহাৱাৰ

**আৰ্থাৰ শ্বোপেন হোৱাৰ**

|  |  |
| --- | --- |
| জন্ম | ২২ ফেব্ৰুৱাৰী, ১৭৮৮গ্ডানস্ক (ডানজিগ), পোলেণ্ড ৰাজ্যৰ মুকুট, পোলেণ্ড–লিথুৱেনিয়া কমনৱেলথ |
| মৃত্যু | ২১ চেপ্তেম্বৰ, ১৮৬০ (বয়স ৭২)

ফ্ৰেংকফৰ্ট, জাৰ্মান কনফেডাৰেচন |
| শিক্ষা | * বিখ্যাত জিমনেছিয়াম
* গটিংগেন বিশ্ববিদ্যালয় জেনা বিশ্ববিদ্যালয় (পি এইচ ডি, ১৮১৩)
 |
|  |
| কাল | ১৯শ শতিকাৰ দৰ্শন |
| পৰিসৰ | পাশ্চ্যাত্য দৰ্শন |
| স্বাক্ষৰ |

**আৰ্টোৰ শ্ব'পেনহাৱাৰ** ((/ˈʃoʊpənhaʊər/ shoh**-pən-**how**-ər*, জাৰ্মান: [ˈaɐtʊɐ ˈʃoːpm̩haʊɐ] ( শুনক)) ঊনবিংশ শতিকাৰ এগৰাকী জাৰ্মান দাৰ্শনিক। তেওঁৰ আতাইতকৈ ইখ্যাত কৰ্ম হ'ল ১৮১৮ চনত প্ৰকাশিত আৰু ১৮৪৪ চনত বিস্তাৰিত *দ্য ৱৰ্লড এজ ৱিল এণ্ড ৰিপ্ৰেজেণ্টেশ্যন*। এই কৰ্মত তেওঁ দৃশ্য জগতক এক অন্ধ তাত্ত্বিক ইচ্ছাৰ ফল বুলি যুক্তি দাঙি ধৰিছে। ইমানুৱেল কান্টৰ (১৭২৪–১৮০৪) অতিক্ৰমণীয় আদৰ্শবাদৰ ওপৰত নিৰ্মাণ কৰি শ্বোপেন-হোৱাৰে জাৰ্মান আদৰ্শবাদৰ সমসাময়িক ধাৰণাক নাকচ কৰা নাস্তিক আধ্যাত্মিক আৰু নৈতিক ব্যৱস্থা গঢ়ি তুলিছিল।

## প্ৰাৰম্ভিক জীৱন

১৭৮৮ চনৰ ২২ ফেব্ৰুৱাৰীত গ্ডানস্কত (তেতিয়াৰ পোলেণ্ড–লিথুৱেনিয়ান কমনৱেলথৰ অংশ; পিছলৈ প্ৰুছিয়া ডানজিগ ৰাজ্যত) হাইনৰিখ ফ্লৰিছ শ্বোপেনহাউৰৰ ঘৰত জন্মগ্ৰহণ কৰিছিল । তেওঁলোক এক ধনী জাৰ্মান পেট্ৰিচিয়ান পৰিয়ালৰ বংশধৰ।

## দৰ্শন

ইমানুৱেল কাণ্টৰ অতীন্দ্ৰিয় আদৰ্শবাদৰ ওপৰত ভিত্তি কৰি শ্ব'পেনহাৱাৰে এক নাস্তিক অধিবিদ্যা আৰু নৈতিক ব্যৱস্থাৰ সৃষ্টি কৰিছিল যি সমকালীন জাৰ্মান আদৰ্শবাদৰ বিপৰীত আছিল। তেওঁ এনে প্ৰথম পাশ্চাত্য দাৰ্শনিকৰ অন্যতম যিয়ে ভাৰতীয় দৰ্শন আৰু বৈৰাগ্য, আত্মনৰ অস্তিত্বহীনতা আৰু জগত-যে-মায়া সেই ধাৰণাক সঁহাৰি জনাইছিল। তেওঁৰ কৰ্মক দাৰ্শনিক নিৰাশাবাদৰ উদাহৰণ বুলি কোৱা হয়।

শ্বোপেন-হোৱাৰ আছিল পশ্চিমীয়া দৰ্শনৰ প্ৰথম চিন্তাবিদসকলৰ ভিতৰত এজন যিয়ে ভাৰতীয় দৰ্শনৰ উল্লেখযোগ্য নীতিসমূহ যেনে *তপস্যা, আত্মা*ক অস্বীকাৰ আৰু পৃথিৱী-আভাস হিচাপে ধাৰণা আদিৰ অংশীদাৰ আৰু দৃঢ়তা প্ৰদান কৰিছিল। তেওঁৰ এই কামক দাৰ্শনিক নিৰাশাবাদৰ আদৰ্শ প্ৰকাশ হিচাপে বৰ্ণনা কৰা হৈছে। যদিও তেওঁৰ কামে জীৱনকালত যথেষ্ট মনোযোগ আকৰ্ষণ কৰিব নোৱাৰিলে, তথাপিও দৰ্শন, সাহিত্য, বিজ্ঞানকে ধৰি বিভিন্ন শাখাত তেওঁৰ মৰণোত্তৰ প্ৰভাৱ পৰিছিল। নান্দনিকতা, নৈতিকতা, মনোবিজ্ঞানৰ ওপৰত তেওঁৰ লেখাই বহু চিন্তাবিদ আৰু শিল্পীক প্ৰভাৱিত কৰিছে।

## প্ৰভাৱ

তেওঁৰ জীৱিতাৱস্থাত তেওঁৰ চিন্তাই বিশেষ সঁহাৰি লাভ নকৰিলে। কিন্তু তেওঁৰ মৃত্যুৰ পাছত দৰ্শন, সাহিত্য আৰু বিজ্ঞানত ভালেমান প্ৰভাৱ দেখা গ'ল। বৈৰাগ্য, নৈতিকতা আৰু মনোবিজ্ঞানৰ ওপৰত তেওঁৰ লেখে অনেক চিন্তাবিদক প্ৰভাৱিত কৰিছে। এমিল কিয়'ৰিয়ান, ফ্ৰিড্ৰিখ নিৎজে, লুডৱিগ ৱিৎজেনষ্টাইনৰ দৰে দাৰ্শনিক, আৰৱিন শ্ৰ'ডিঙাৰ, এলবাৰ্ট আইনষ্টাইনৰ দৰে বিজ্ঞানী, কাৰ্ল য়ুং, চিগমাণ্ড ফ্ৰয়ডৰ দৰে মনোবিজ্ঞানী, লিয়' টলষ্টয়, হাৰ্মান মেল্ভিল, থমাচ মান, হাৰ্মান হেচে, মাচাড' ডে আছিছ, জৰ্জ লুই বৰ্জেছ, মাৰ্চেল প্ৰাউষ্ট, চেমুৱেল বেকেটৰ দৰে লেখক আৰু ৰিচাৰ্ড ৱেগ্নাৰ, য়হানেছ ব্ৰামছ, আৰ্ণল্ড শ্বৱেনবাৰ্গ আৰু গুষ্টাভ মাহ্লেৰৰ দৰে সুৰকাৰক তেওঁ প্ৰভাৱিত কৰিছে।

## মৃত্যু

আৰ্থাৰ শ্বোপেন-হোৱাৰৰ ৭২ বছৰ বয়সত ১৮৬০ চনৰ ২১ চেপ্তেম্বৰত জাৰ্মান কনফেডাৰেচনৰ ফ্ৰেংকফৰ্টত মৃত্যু হয়।

## তথ্য সংগ্ৰহ